കോവിഡ് ബാധിച്ച് 30 ദിവസത്തിനുള്ളില് ആശുപത്രിയിലോ വീട്ടിലോ രോഗി മരിച്ചാല് കോവിഡ് മരണമായി കണക്കാക്കുമെന്ന് കേന്ദ്ര ആരോഗ്യമന്ത്രാലയം.... കൊവിഡ് മരണമായി പരിഗണിക്കുന്നതിനുള്ള മാനദണ്ഡം വ്യക്തമാക്കി കേന്ദ്ര മാര്ഗരേഖ കോവിഡ് ബാധിച്ച് 30 ദിവസത്തിനുള്ളില് ആശുപത്രിയിലോ വീട്ടിലോ രോഗി മരിച്ചാല് കോവിഡ് മരണമായി കണക്കാക്കുമെന്ന് കേന്ദ്ര ആരോഗ്യമന്ത്രാലയം.... കൊവിഡ് മരണമായി പരിഗണിക്കുന്നതിനുള്ള മാനദണ്ഡം വ്യക്തമാക്കി കേന്ദ്ര മാര്ഗരേഖ. കൊവിഡ് മരണങ്ങള്ക്ക് നഷ്ടപരിഹാരം നല്കണമെന്ന സുപ്രീംകോടതി വിധിക്ക് പിന്നാലെയാണിത്. കൊവിഡ് ചികിത്സയിലിരിക്കെ വിഷം ഉള്ളില് ചെന്നോ, ആത്മഹത്യ, കൊലപാതകം, അപകടം തുടങ്ങിയവയാലോ മരിക്കുന്നത് കൊവിഡ് മരണമല്ല. സുപ്രീംകോടതി നിര്ദ്ദേശപ്രകാരം കേന്ദ്ര ആരോഗ്യമന്ത്രാലയും ഐ.സി.എം.ആറും സംയുക്തമായി തയ്യാറാക്കിയ മാര്ഗരേഖ സംബന്ധിച്ച സത്യവാങ്മൂലം കേന്ദ്രം ശനിയാഴ്ച വൈകിട്ട് സുപ്രീംകോടതിയില് സമര്പ്പിച്ചു. മരിച്ചവരുടെ കുടുംബങ്ങള്ക്ക് ദുരന്ത നിവാരണ നിയമപ്രകാരം നാല് ലക്ഷം രൂപ നഷ്ടപരിഹാരം ആവശ്യപ്പെട്ട് അഭിഭാഷകരായ ഗൗരവ് കുമാര് ബന്സാല്, റീപക് കന്സാല് എന്നിവര് സമര്പ്പിച്ച ഹര്ജിയിലാണ് മാര്ഗരേഖ സമര്പ്പിക്കാന് സുപ്രീംകോടതി നിര്ദ്ദേശിച്ചത്. ഈ ഹര്ജിയിലെ മരണ മാനദണ്ഡം സംബന്ധിച്ച വിഷയം ഇന്നും നഷ്ടപരിഹാരം സംബന്ധിച്ച വിഷയം അടുത്തയാഴ്ചയും പരിഗണിക്കും. നഷ്ടപരിഹാരം നല്കാന് കേന്ദ്രം ഉന്നയിച്ച തടസവാദങ്ങള് കഴിഞ്ഞ ജൂണില് ജസ്റ്റിസുമാരായ എം.ആര്. ഷാ, അശോക് ഭൂഷണ് എന്നിവരുടെ ബെഞ്ച് തള്ളിയിരുന്നു. കൊവിഡ് മരണങ്ങള്ക്ക് ധനസഹായം നല്കിയേ മതിയാകൂവെന്നും തുക ദേശീയ ദുരന്ത നിവാരണ അതോറിട്ടിക്ക് തീരുമാനിക്കാമെന്നും വ്യക്തമാക്കി. നഷ്ടപരിഹാരം നല്കുന്നതില് ദുരന്ത നിവാരണ അതോറിറ്റി കൃത്യവിലോപം കാട്ടിയെന്ന് കോടതി കുറ്റപ്പെടുത്തുകയും ചെയ്തിരുന്നു.മരണ സര്ട്ടിഫിക്കറ്റ് മാര്ഗ്ഗരേഖ ആര്.ടി.പി.സി.ആര്, മോളിക്കുലാര്, റാപ്പിഡ് ആന്റിജന് ടെസ്റ്റിലൂടെയോ ആശുപത്രിയിലോ അല്ലാതെയോ കൊവിഡ് സ്ഥിരീകരിച്ചവരാണ് കൊവിഡ് ബാധിതര്. രോഗ നിര്ണയത്തിനുശേഷം ചികിത്സയിലിരിക്കെ മരിക്കുന്നയാളുടെ സര്ട്ടിഫിക്കറ്റില് മരണകാരണം കൊവിഡാണെന്ന് രേഖപ്പെടുത്താന് സംസ്ഥാനങ്ങള്ക്ക് നിര്ദ്ദേശം നല്കും.